पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड के मालियों की बाड़ी व ठीकरी गांव के बीच मेज नदी पर रपट बने तो आठ पंचायतों के ग्रामीणों की बूंदी पहुंचने की राह आसान हो सकती है। ग्रामीण यह परेशानी लगातार प्रशासन व राजनीतिक लोगों को बताते रहे हैं, लेकिन समाधान नहीं हो रहा है। दरअसल, मेज नदी के दोनों तरफ कई गांव है। इन गांवों के ग्रामीणों को इधर-उधर आने-जाने में नदी को पैदल ही पार करना पड़ता है या फिर लाखेरी होकर लंबा चक्कर लगाना पड़ता है।यह समस्या ठीकरी, ढगारिया, प्रतापगढ़ के तरफ के ग्रामीणों को ज्यादा परेशान करती है। इस ओर ग्रामीणों को बूंदी जाने के लिए 25 किमी से अधिक का चक्कर लगाना पड़ता है।
यह समस्या तब गहरी हो जाती है, जब कोर्ट व प्रशासनिक कार्यो से ग्रामीण बूंदी जाना चाहते है तो लाखेरी जाने में भारी मशक्कत करनी पड़ती है। ऐसे में नदी के दोनों ओर के ग्रामीण लंबे समय से इस समस्या को उठाते आ रहे हैं, ताकि रपट बने तो उनकी राह आसान हो सके।लबान, देईखेड़ा, गोहाटा, माखीदा, ढगारिया, रैबारपुरा, नौताड़ा ऐसी ग्राम पंचायतें हैं, जिनके ग्रामीणों को बूंदी जाने के लिए लाखेरी या केपाटन होकर जाना पड़ता है। ग्रामीणों को कई बार समय पर वाहन नहीं मिलते हैं।
लाखेरी होकर बूंदी जाने में समय भी ज्यादा लगता है। नदी पर रपट पर बनने से दोनों तरफ के ग्रामीणों को लाभ होगा।रपट जरूरी है, यात्रा सुगम होगीगैंता-माखीदा पुल बनने के बाद ग्रामीणों को काफी राहत मिली है, लेकिन बूंदी मार्ग पर लाखेरी के आसपास के ग्रामीणों को खासी राहत नहीं मिल पाई है। नदी पर रपट बनती है तो किसानों के साथ ग्रामीणों को गैंता-माखीदा पुल के उपयोग का अवसर मिलेगा और इसके माध्यम से आगे तक की यात्रा सुगम हो सकेगी।^नदी पर रपट के लिए ग्राम पंचायत ने प्रस्ताव लेकर प्रशासन और विभाग को भिजवाए हैं। दोनों ओर के ग्रामीणों के लिए यह जरूरी भी है।बद्रीबाई, सरपंच
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn